成都遨樂詩二十一首 五日州南門蠶市
作者：田況
朝代：宋

paragraphs: 齊民聚百貨，貿鬻貴及時。
乘此耕桑前，以助農績資。
物品何其夥，碎璅皆不遺。
編䉲列箱筥，飭木柄鎡錤。
備用誠爲急，舍器工曷施。
名花藴天豔，靈藥昌壽祺。
根萌漸開發，蔂載相參差。
游人衒識賞，善賈求珍奇。
予真徇俗者，行觀亦忘疲。
日暮宴觴罷，衆皆云適宜。